CELEX: 31984D0051
Language: el
Date: 1984-01-20 00:00:00
Title: 84/51/ΕΟΚ: Απόφαση της Επιτροπής της 20ής Ιανουαρίου 1984 περί διαπιστώσεως ότι η εισαγωγή της συσκευής με την ονομασία «Kaman — High-temperature pressure measuring system, model KP 1941» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

Avis juridique important

|

31984D0051

84/51/ΕΟΚ: Απόφαση της Επιτροπής της 20ής Ιανουαρίου 1984 περί διαπιστώσεως ότι η εισαγωγή της συσκευής με την ονομασία «Kaman — High-temperature pressure measuring system, model KP 1941» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  

Επίσημη Εφημερίδα αριθ. L 031 της 02/02/1984 σ. 0026 - 0026

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Ιανουαρίου 1984  περί διαπιστώσεως ότι η εισαγωγή της συσκευής με την ονομασία «Kaman - High-temperature pressure measuring system, model KP 1941» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (84/51/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η γερμανική κυβέρνηση, με επιστολή της της 14ης Ιουλίου 1983, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθοριστεί αν οι συσκευές με την ονομασία «Kaman - High-temperature pressure measuring system, model KP 1941», που παραγγέλθηκαν στις 21 Αυγούστου 1981 και στις 23 Νοεμβρίου 1981 και προορίζονται να χρησιμοποιηθούν για τη διερεύνηση της τεχνικής της ασφάλειας των πειραμάτων blowdown, που διεξάγονται στον αντιδραστήρα θερμού ύδατος για τη λήψη και την καταγραφή μεθόδων εναλλασσόμενης φόρτισης, πρέπει να θεωρηθούν ή όχι ως επιστημονικές και, σε περίπτωση καταφατικής απαντήσεως αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των κρατών μελών συνήλθε στις 15 Νοεμβρίου 1983, στο πλαίσιο της Επιτροπής Δασμολογικών Ατελειών, προς τον σκοπό της εξετάσεως της προκειμένης περιπτώσεως·  ότι από την εξέταση αυτή συνάγεται ότι οι εν λόγω συσκευές είναι μετρητές πιέσεως· ότι δεν έχουν αντικειμενικά χαρακτηριστικά που να τις καθιστούν κατάλληλες για την επιστημονική έρευνα· ότι οι επικαλούμενες από τον αιτούντα ιδιότητες, ιδίως όσον αφορά τη θερμοκρασία, την επιτάχυνση, την πίεση και τη δόνηση, ως προσδίδουσες στις εν λόγω συσκευές τον επιστημονικό χαρακτήρα, δεν αναφέρονται ειδικά σε επιστημονικά όργανα και συσκευές, αλλά συναντιούνται και σ' άλλα όργανα και συσκευές που προορίζονται για μη επιστημονική χρήση· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση μη επιστημονικών δραστηριοτήτων· ότι η χρησιμοποίηση, στην προκειμένη περίπτωση, των εν λόγω συσκευών δεν θα ήταν δυνατόν, μόνη της, να τους προσδώσει τον χαρακτήρα των επιστημονικών συσκευών· ότι δεν δικαιολογείται, συνεπώς, η παραχώρηση ατελείας στις εν λόγω συσκευές,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή των συσκευών με την ονομασία «Kaman - High-temperature pressure measuring system, model KP 1941», που αποτελεί το αντικείμενο της αιτήσεως της 14ης Ιουλίου 1983 της γερμανικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 20 Ιανουαρίου 1984.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 74 της 18. 3. 1982, σ. 4.  (3) ΕΕ αριθ. L 318 της 13. 12. 1979, σ. 32.